

R E P U B L I K A H R V A T S K A

DUBROVAČKO-NERETVANSKA ŽUPANIJA

**GRAD DUBROVNIK**

Upravni odjel za europske fondove, regionalnu

i međunarodnu suradnju

Temeljem natječaja u sklopu Europskog socijalnog fonda „Zaželi – program zapošljavanja žena – faza II“ iz Operativnog programa: OP Učinkoviti ljudski potencijali 2014.-2020., Grad Dubrovnik objavljuje sljedeći

**JAVNI POZIV ZA ISKAZ INTERESA ZA SUDJELOVANJE U PRIJAVI PROJEKTNOG PRIJEDLOGA ZA NATJEČAJ „ZAŽELI – PROGRAM ZAPOŠLJAVANJA ŽENA –FAZA II“ IZ OPERATIVNOG PROGRAMA: OP UČINIKOVITI LJUDSKI POTENCIJALI 2014.-2020.**

I.

Grad Dubrovnik objavljuje Javni poziv za iskaz interesa za sudjelovanje u prijavi projektnog prijedloga za natječaj „Zaželi – program zapošljavanja žena – faza II“ iz Operativnog programa: OP Učinkoviti ljudski potencijali 2014.-2020., kojim poziva sljedeće pripadnike ciljnih skupina:

* Nezaposlene žene s najviše završenim srednjoškolskim obrazovanjem[[1]](#footnote-1) koje su prijavljene u evidenciju nezaposlenih HZZ-a s naglaskom na teže zapošljive skupine u lokalnoj zajednici:
  + žene od 50 godina naviše,
  + žene s invaliditetom,
  + žrtve trgovanja ljudima,
  + žrtve obiteljskog nasilja,
  + azilantice,
  + mlade žene koje su izašle iz sustava skrbi
  + liječene ovisnice,
  + povratnice s odsluženja zatvorske kazne unazad 6 mjeseci,
  + pripadnice romske nacionalne manjine,
  + beskućnice.

Pripadnost ciljanoj skupini utvrđuje se uvidom u evidenciju nezaposlenih osoba Hrvatskog zavoda za zapošljavanje te provjerom o obrazovnom statusu osobe uvidom u evidenciju HZZ-a.

II.

**Opći cilj Poziva:** Omogućiti pristup zapošljavanju i tržištu rada ženama pripadnicama ranjivih skupina s naglaskom na teško dostupna, ruralna područja i otoke.

**Specifični cilj Poziva:** Osnažiti i unaprijediti radni potencijal teže zapošljivih žena i žena s nižom razinom obrazovanja zapošljavanjem u lokalnoj zajednici, koje će ublažiti posljedice njihove nezaposlenosti i rizika od siromaštva te ujedno potaknuti socijalnu uključenost i povećati razinu kvalitete života krajnjih korisnika.

III.

U sklopu zapošljavanja u periodu do 12 mjeseci, žena pripadnica ranjivih skupina će svojim radom i aktivnostima poboljšati kvalitetu života krajnjim korisnicima (starijim osobama u dobi od 65 godina i više i/ili nemoćnim osobama), pružajući im pomoć u dostavi namirnica, pomoć u pripremi obroka u kućanstvima, pomoć u održavanju čistoće stambenog prostora/domova, pomoć pri oblačenju i svlačenju, briga o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.), pružanje podrške kroz razgovore i druženje te uključivanje u društvo, pratnju i pomoć u raznim društvenim aktivnostima. Svaka zaposlena žena pružat će potporu i podršku za najmanje šest krajnja korisnika.

IV.

Po odobrenju projektnog prijedloga, sklopiti će se Ugovor o radu između Korisnika/partnera i pripadnica ciljane skupine uz uvjete zaposlenja na puno radno vrijeme za poslove pružanja usluge potpore i podrške za najmanje 6 krajnjih korisnika. Naknada za njihov rad propisana je Natječajem u sklopu Europskog socijalnog fonda u iznosu minimalne plaće sukladno važećoj Uredbi Vlade RH o visini minimalne plaće za tekuću godinu (trošak bruto 2 plaće).

V.

Slijedom navedenog pozivaju se pripadnici ciljnih skupina navedenih u članku I. ovog Javnog poziva da dostave svoj iskaz interesa za sudjelovanje u prijavi projektnog prijedloga na natječaj „Zaželi – program zapošljavanja žena – faza II“ na e-mail: fondovi@dubrovnik.hr, ili putem pošte na sljedeću adresu:

GRAD DUBROVNIK

Upravni odjel za europske fondove, regionalnu i međunarodnu suradnju

Branitelja Dubrovnika 15, 20000 Dubrovnik

VI.

Osobe svih ciljnih skupina navedenih pod točkom 1. ovog Javnog poziva, dužne su ispuniti sve podatke u Prijavnici koja čini sastavni dio ovog Javnog poziva. Prijave s nepotpunim podacima, prijave na nepropisnim obrascima kao i nepravovremene prijave neće se razmatrati.

VII.

Sve detalje Natječaja za koje je raspisan ovaj Javni poziv mogu se pogledati na web stranici:

<http://www.esf.hr/natjecaji/socijalno-ukljucivanje/zazeli-program-zaposljavanja-zena-faza-ii/>

KLASA: 910-01/20-01/12

URBROJ: 2117/01-25-20-01

Dubrovnik, 29. srpnja 2020. godine

Pročelnica

Zrinka Raguž

1. Podrazumijeva osobe bez završene osnove škole, sa završenih nekoliko razreda osnovne škole, završenom osnovnom školom, nezavršenom srednjom školom, odnosno najviše završenom srednjom školom. [↑](#footnote-ref-1)